تېرو ۲۴ ساعتونو کې د سرې میاشتې د فعالیتونو خبرونه: د هېواد په کچه: د ګرځندو روغتیایی ټیمونو، اساسی او فرعی روغتیایی کلینیکونو له لارې په ټولیزه توګه ۴۰۳۸۱۰ تنو هېوادوالو ته د روغتیا په برخه کې خدمات ترسره شوی. ننګرهار: * د سرې میاشتې مرستون په تېره یوه میاشت کې په ټولیزه توګه ۱۰۲۶ تنو داخلی او بېرونو مشمولینو ته بشرپال خدمات وړاندې کړی. * روغتیایی مرکز د تورخم په عمری پنډغالی کې د تېرو ۱۲ ورځو په موده کې ۲۵۴۵ تنو کډوالو ته روغتیایی خدمات ترسره کړی. غور: تېرو ۳ میاشتو کې په ښوونیز مرکز کې ۵۵۵ زده کوونکو ته په بېلا بېلو برخو کې زده کړې ورکړل شوې دی. په یاده موده کې ۵۵ تنه زده کوونکی د زده کړو له بشپړولو وروسته فارغ شوی. بلخ: ۲۵ تنه رضاکارانو ته د لومړنیو روغتیایی مرستو او د طبیعی او غیر طبیعی پېښو پر وړاندې د ظرفیت لوړونې ۳ ورځنی روزنیز ورکشاپ دایر شو. جوزجان: له ۵۳ سوالکرو کورنیو سره له پېژندنې او تثبیت وروسته په ټولیز ډول د ۲۹۶۰۰۰ افغانیو نغدی مرسته وشوه. کابل: پر ټولو دولتی او غیر دولتی ادارو د سرې میاشتې پینځلس ورځنۍ ۳۸مه ګڼه نشراتی جریده ووېشل شوه. هرات: * د ګلران ولسوالۍ په ګډون د ښار اړوند په پینځمې او شپږمې ناحیې کې څه د پاسه ۱۲۵ تنو نویو رضاکارانو ته د جلب او جذب په موخه غونډه ترسره شوه. * د زنده جان ولسوالۍ په سیاه آب او کشکک په کلیو کې ۸۰ تنو نویو ښځینه او نارینه رضاکارانو ته د لومړنیو روغتیایی مرستو په موخه پینځه ورځنی ۴ روزنیز ورکشاپونه پای ته ورسېدل.